Hr Jürgen Ligi

Rahandusminister

 7. aprill 2025

KIRJALIK KÜSIMUS

**Kohalike omavalitsuste tulude vähenemine tulumaksureformi tõttu**

Lugupeetud rahandusminister,

Avalikkusele esitletud arvude põhjal  selgus, et kavandatud tulumaksumuudatused tõid ja toovad aastatel 2024–2027 kaasa märkimisväärse löögi kohalike omavalitsuste rahakottidele. Ka osalise kompensatsiooni korral jäävad omavalitsused igal aastal mitme miljoni euro võrra vaesemaks:

* 2024: –5 miljonit
* 2025: –7 miljonit
* 2026: –10 miljonit
* 2027: –17 miljonit

Nelja aasta peale tähendab see ligikaudu 39 miljoni euro suurust kaotust, mis oleks võinud minna haridusse, sotsiaalhoolekandesse ja kohalike teenuste arendamisse. Jääb mulje, et kohalikke omavalitsusi käsitletakse reformi puhul kui kõrvalist kahjukannatajat — samas kui just nemad peavad igapäevaselt elanike ees vastutama.

Tulenevalt eeltoodust palun teil vastata järgmistele küsimustele:

1. Miks viib valitsus ellu maksureformi, mille tagajärjel jäävad omavalitsused ilma kümnetest miljonitest eurodest?
2. Kuidas peaksid KOV-d täitma riiklikke kohustusi ja tagama elanikele teenused, kui nende tulubaasi vähendatakse samal ajal, kui ülesandeid lisandub?
3. Miks pole valitsus pakkunud täismahus kompensatsioonimehhanismi, kui juba varases faasis oli teada, et reform kahjustab omavalitsusi?
4. Kas te ei näe ohtu, et selline rahastuse langus suurendab veelgi regionaalset ebavõrdsust ja halvendab teenuste kättesaadavust maapiirkondades?

Lugupidamisega,

/allkirjastatud digitaalselt/

Vladimir Arhipov

Eesti Keskerakonna fraktsiooni liige